کہانی سنو

کہانی سنو ایک پاکستانی اردو زبان کا گیت ہے جسے کیفی خلیل نے تحریر اور کمپوز کرنے کے ساتھ ساتھ اور گایا۔ یہ گیت 31 مئی 2022ء کو جاری کیا گیا۔ اس سے قبل اس کا پہلا ورژن 2021ء میں یہ ریلیز ہوا تھا۔ بعد ازاں اسے دوبارہ ترتیب دے کر کہانی سنو 2.0 کے نام سے پیش کیا گیا، جو بے حد مقبول ہوا اور 2022ء کے ڈراما سیریل مجھے پیار ہوا تھا کا باضابطہ او ایس ٹی بھی بنا۔

یہ گیت جو ابتدا میں 2021ء میں جاری ہوا اور بعد ازاں ازسرنو ترتیب دے کر مئی 2022ء کو ’’کہانی سنو 2.0‘‘ کے نام سے پیش کیا گیا، جو ڈراما سیریل مجھے پیار ہوا تھا کا او ایس ٹی بنا اور عالمی سطح پر مقبولیت حاصل کرتے ہوئے یوٹیوب کی گلوبل میوزک ویڈیو فہرست میں شامل ہوا۔ یہ گیت پاکستان و بیرونِ ملک ٹرینڈ کرتا رہا اور بھارت سمیت کئی ملکوں میں اس کے کور بنے، جن میں سواتی مشرا، انکتا بھٹاچاریہ اور جوبین نوٹیال کے ورژنز نمایاں ہیں۔ سواتی کے ورژن کو مثبت رد عمل ملا، انکتا کے پرفارمنس نے سوشل میڈیا پر مقبولیت پائی، جبکہ جوبین کے کور پر پاکستانی حلقوں میں تنقید ہوئی۔ اسی طرح پاکستانی گلوکارہ آئمہ بیگ کا ورژن بھی بحث کا مرکز بنا جسے مکس رد عمل ملا، اگرچہ کیفی خلیل نے خود اسے سراہا۔ یوٹیوب پر اس کے مختلف بھارتی زبانوں میں بھی کورز سامنے آئے جو عوامی پزیرائی حاصل کرتے رہے۔

 پس منظر اور اجرا 
یہ گیت ابتدا میں جنوری 2021ء کو مختلف اسٹریمنگ پلیٹ فارمز پر ریلیز کیا گیا۔
کیفی خلیل نے بعد میں بتایا کہ ان کے اردو سامعین نے درخواست کی کہ وہ ایک مکمل اردو گیت بنائیں۔ ان کے مطابق یہ ایک پرانا نغمہ تھا جسے انھوں نے دوبارہ لکھا تاکہ سامعین اسے کسی کی کہانی سننے جیسا محسوس کریں۔

کہانی سنو 2.0  کو ریلیز کیا گیا، جبکہ اس کا میوزک ویڈیو اگلے دن جاری ہوا۔ یہ گیت پاکستان سمیت دنیا بھر میں بے حد مقبول ہوا اور تنقیدی تعریف حاصل کی۔ یہ عالمی سطح پر ٹرینڈ کرتا رہا اور یوٹیوب کے گلوبل میوزک ویڈیو فہرست میں آٹھویں نمبر پر رہا، جس پر 114 ملین ویوز ریکارڈ ہوئے۔

 عالمی شہرت 
’’کہانی سنو 2.0‘‘ نے 2023ء کے شروع میں غیر معمولی مقبولیت حاصل کی، خاص طور پر یوٹیوب پر اس کا عالمی رینکنگ قابلِ ذکر رہا۔ موسیقی ویڈیو نے یوٹیوب کے گلوبل میوزک ویڈیو لسٹ میں نمبر 8 حاصل کیا اور ویوز کی تعداد 114 ملین سے تجاوز کر گئی۔

مزید برآں، اس نے پاکستان میں اسپوٹیفائی کے ہفتہ وار چارٹس میں نمایاں مقام حاصل کیا، کئی شہروں میں ٹاپ 5 گانوں میں شامل ہوا اور بھارت سمیت دیگر ممالک میں بھی ٹرینڈ کرنے لگا۔

بھارتی گلو کارہ سواتی مشرا نے ’’کہانی سنو 2.0‘‘ کا ایک جوابی ورژن ریلیز کیا، جسے لڑکی کے نقطۂ نظر سے پیش کیا گیا ہے ـ یعنی جسے سننے والے نے اصل گانے میں سنایا گیا ہے، اس کے جذبات اور ردِ عمل کو سواتی نے جدا زاویے سے ترنم کے ذریعے بیان کیا ہے۔

اس سر ورقی ورژن نے تقریباً 2.8 ملین ویوز حاصل کیے اور مداحوں سے کافی مثبت ردِ عمل ملا۔

کولکاتا نژاد بھارتی گلوکارہ انکتا بھٹاچاریہ نے اپنے ایک کنسرٹ میں ’’کہانی سنو‘‘ کا سر ورقی نغمہ گایا، جسے حاضرین اور آن لائن سامعین کی محافل، دونوں جگہ سے شاندار رد عمل ملا۔

ان کے اس پرفارمنس کے کلپ کو سوشل میڈیا پر شیئر کیا گیا، جس نے ایک ملین سے زائد مشاہدات حاصل کیے۔

کچھ ناظرین نے انکتا کی آواز کا موازنہ بالی وُڈ کی معروف گلوکاراؤں جیسے شریا گھوشال اور لاتا منگیشکر کے ساتھ بھی کیا، جس سے ترنم اور ادائیگی کی اپنی افادیت اور اہمیت ظاہر ہوتی ہت،۔

اس کے بر عکس بھارتی گلو کار جوبین نوٹیال کے ’’کہانی سنو 2.0‘‘ کے سر ورقی ورژن پر پاکستانی عوامی حلقوں میں شدید منفی رد عمل ہوا۔ انھیں اس پیش کش کے ذریعے گانے کی اصل روح کو متاثر کرنے اور نا مرغوب انداز اپنانے کا الزام لگا۔

کچھ یہی صورت حال کیفی خلیل کی ہم وطن اور ہم عصر گلو کارہ آئمہ بیگ کے ساتھ پیش آئی۔ متذکرہ گلو کارہ نے ’’کہانی سنو‘‘ کا اپنا ورژن گایا، جس کا رسمی ویڈیو بھی جاری کیا گیا۔

اس ورژن کو ملے جلے رد عمل موصول ہوئے — کچھ مداحوں نے آئمہ کے انداز کو سراہا اور اس میں ایک نئے پن اور انفرادیت کی کیفیت پائی۔ مگر بہت سے لوگ اس بات سے ناراض بھی تھے — معترضین نے کہا کہ نغمے کے بول کی ادائیگی میں گانے کی "روح" متاثر ہو گئی اور وہ ورژن کی آواز، پیش کش یا موسیقی میں تبدیلی سے مطمئن نہیں کیوں کہ یہ اصل پیش کش سے مطابقت نہیں رکھتا۔

آئمہ بیگ نے ایک انٹرویو میں بتایا کہ کیفی خلیل نے ان سے رابطہ کیا اور انھیں سراہتے ہوئے کہا کہ ان کے اس ورژن کے بعد لوگ اصل گانے کو بھی زیادہ جاننے لگے ہیں۔ وہ اس بات کو تسلیم کرتی ہیں کہ اصل گانا ایک خاص مقام رکھتا ہے اور ان کا مقصد صرف “اپنے احساس کے مطابق گانا” تھا نہ کہ موازنہ، تمسخر یا تحقیر۔

اس کے ساتھ ساتھ یوٹیوب پر کہانی سنو نغمے کے کئی بھارتی زبانوں جیسے کہ مراٹھی، پنجابی، بھوجپوری، تیلگو ورژن دیکھے گئے، جو بے حد مقبول بھی ہوئے۔ اسی طرح سے پاکستانی زبانوں جیسے سندھی، بلوچی اور پشتو میں بھی کہانی سنو کے ورژن بنائے جا چکے ہیں اور یہ سب یوٹیوب پر اپلوڈ بھی کیے گئے ہیں۔

 سماجی میڈیا پر منفی رائے 
ریڈٹ کے ایک تھریڈ ر / پاکستان میں صارفین نے یہ بحث کی ہے کہ کیفی خلیل کا گانا کہانی سنو  2.0 بنیادی اعتبار سے اوسط (mediocre) ہے اور اس پر تنقید کی چند نمایاں نکات سامنے آئے ہیں۔ ایک صارف نے زور دیتے ہوئے کہا کہ اگرچہ گانا دل کشش ہے اور خلیل میں ٹیلنٹ ہے، مگر شاعری “شادی / مہندی کی ویڈیو پس‌منظر (background) ٹریک” جیسی محسوس ہوتی ہے۔ انھوں نے اس کی موازنہ جل کے گانے عادت سے کی اور دعویٰ کیا کہ کہانی سنو اتنی یادگار یا مختصر وقتی اثر انگیزی نہیں رکھتا جتنا عادت کرتی تھی۔

مزید برآں، دوسرے صارف نے نوٹ کیا کہ دوسرا شعر (verse) “بے حد کرنج ( cringe)” ہے، خاص طور پر وہ لائن جہاں محبت کو دلہا/دُلہن بنانے کی تمنّا بیان کی گئی ہے۔ ان کے بقول، یہ لائن بہت زیادہ راست گوئی (straightforward) ہے اور گانے کی کہانی کو کم مخلص اور قدرے عام فہم بنا دیتی ہے۔

ایک اور صارف نے مزید کہا کہ اگرچہ دھن (melody) اچھی ہے، گانا ایک حد تک "اوور پلیڈ" (overplayed) ہے یا —زیادہ بجتا ہوا لگ رہا ہے اور لوگ بار بار سُن چکے ہیں اور اس کا جادو کم ہوتا دکھائی دیتا ہے۔

ایک اور تبصرہ موسیقی کی تیاری (production) پر ہے: “بہت سے نئے گانے دراصل ایک ہی آسان دھن، ٹریپ وغیرہ کا دوبارہ استعمال ہیں، صرف الفاظ یا فلو تبدیل کیے جاتے ہیں۔”

یہ صارف اس بات پر بھی مایوس ہیں کہ آج کل گانے صرف دل شکستگی (heartbreak) پر مرکوز ہیں اور ان کے مطابق موسیقی کا مقصد لوگوں کا موڈ بہتر بنانا ہونا چاہیے، نہ کہ اسے اور بُرا کرنا۔

کچھ صارفین کیفی خلیل کی مقبولیت کو "جینٍ زی (Gen-Z) کی جھڑپ" سمجھتے ہیں: ایک تنقید یہ بھی ہے کہ نوجوان نسل اسے ضرورت سے زیادہ سراہتی (overhype) ہے اور خلیل کوئی ایسا استثنائی ٹیلنٹ نہیں کہ ماضی کے بڑے گانے کے برابر ہو جائے۔

آخر میں، ایک صارف نے یہ نقطہ اٹھایا کہ یہ گانا زیادہ تر نوجوانوں کے لیے ڈیزائن کیا گیا معلوم ہوتا ہے۔ وہ کہتے ہیں کہ وہ خود یہ گانا سن کر اچھا محسوس کرتے تھے، مگر ان کے خیال میں یہ "70  ملین ویوز قابلِ فہم" کی سطح تک پہنچنے کے مستحق نہیں تھا۔

مجموعی طور پر ان ردِ عمل سے یہ ظاہر ہوتا ہے کہ کہانی سنو 2.0 کو جہاں بہت سراہا گیا ہے، وہیں کچھ لوگوں کو یہ گانا سطحی، غیر منفرد اور دوبارہ سننے پر بورنگ محسوس ہوتا ہے۔ ان میں سے کچھ تنقیدیں موسیقی اور شاعری کی معیار، تیاری کی یک گونگی اور نئی نسل کے ذوق اور ترجیحات پر مبنی ہیں۔ اس طرح سے جہاں کچھ لوگ اس گیت کو نئی نسل کی نمائندہ اور نسل کا نغمہ قرار دینے کی کوشش کر رہے تھے، وہیں انھی نوجوانوں میں کئی نے اس کی نکتہ چینی کی ہے اور اسے ناقص یا کم توجہ کا مستحق قرار دیا ہے۔ 

 حوالہ جات 

زمرہ:اردو گیت
زمرہ:پاکستانی پاپ
زمرہ:2022ء کے گیت